ສານ​​ມາ​ເລ​ເຊຍ ​ຕັດສິນ​​ເຫັນ​ດີ ​ນໍາການ​​ຫ້າມ​ ບໍ່​ໃຫ້ໃຊ້​ຄໍາ​ວ່າ​ “Allah” ຖ້າບໍ່ແມ່ນຊາວມຸສລິມ
ລັດຖະບານ​ໄດ້ອຸທອນ ຕໍ່​ຄໍາ​ຕັດສິນໃຫ້ໃຊ້ ຂອງສານຊັ້ນຕໍ່າ ​​ໂດຍ​ອ້າງວ່າ ຄໍາ​ “Allah” ນັ້ນ ​ຄວນ​ຈະ​ຖືກໃຊ້ ​ໂດຍສະ​ເພາະ​ແຕ່​ ຊາວ​ມຸສລິ​ມ​ເທົ່າ​ນັ້ນ.
ສານອຸທອນຂອງມາເລເຊຍ ໄດ້ຕັດສິນເຫັນດີກັບການເກືອດ ຫ້າມຂອງລັດຖະບານ ບໍ່ໃຫ້ໜັງສືພິມຂອງຊາວກາໂຕລິກ ສະບັບນຶ່ງ ໃຊ້ຄໍາວ່າ “Allah” ເວລາເອິ່ຍເຖິງ “ພະເຈົ້າ” ນັ້ນ ການຕັດສິນດ້ວຍຄະແນນສຽງເຫັນພ້ອມກັນຢ່າງເປັນເອກະ ສັນ ໃນວັນຈັນມື້ນີ້ ໂດຍຜູ້ພິພາກສາສານຊາວມຸສລິມ 3 ທ່ານ ແມ່ນເປັນການຕ່າວປິ້ນຄໍາຕັດສິນຂອງສານຊັ້ນຕໍ່າແຫ່ງນຶ່ງ ເມື່ອປີ 2009 ທີ່ອະນຸຍາດໃຫ້ໜັງສືພິມພາສາມາເລ “The Herald” ໃຊ້ຄໍາ “Allah” ໄດ້ນັ້ນ ລັດຖະບານມາເລເຊຍ ໄດ້ອຸທອນຕໍ່ຄໍາຕັດສິນດັ່ງກ່າວ ໂດຍອ້າງວ່າຄໍາ “Allah” ນັ້ນ ຄວນຈະຖືກໃຊ້ ໂດຍສະເພາະແຕ່ຊາວມຸສລິມເທົ່ານັ້ນ ສານອຸທອນໄດ້ອອກຄໍາຕັດສິນ ໃນວັນຈັນມື້ນີ້ວ່າ ຄໍາວ່າ “Allah” ນັ້ນບໍ່ແມ່ນສ່ວນນຶ່ງ ຂອງສາສະໜາຄຣິສ ແລະການໃຊ້ຄໍາດັ່ງກ່າວ ໝາຍເຖິງ ພະເຈົ້ານັ້ນ ແມ່ນຈະສ້າງ ຄວາມສັບສົນ